**SEGELL “AQUÍ ASSESSOREM L’ECONOMIA SOCIAL”**

**Document de compromisos**

El Segell “Aquí assessorem  l’Economia social” és un distintiu que reconeix els prescriptors que, a través de Ponent Coopera, estan realitzant formació contínua sobre economia social i cooperativa i es comprometen a promoure el model cooperatiu.

Aquest document defineix els drets i deures respectius i els compromisos recíprocs dels membres signants, per assegurar l’assoliment dels objectius anteriorment definits.

Amb la signatura del present document, Ponent Cooperaes compromet a:

1. Atorgar el segell “Aquí assessorem l’Economia social” a totes les prescriptores que hagin assistit al 100% de les formacions de l’itinerari, amb un total de 14 hores formatives i que compleixin els compromisos del present document.
2. Renovar, anualment, el segell “Aquí assessorem l’Economia social” a totes les prescriptores que compleixin els compromisos del present document.
3. Oferir formació gratuïta a les gestories i assessories sobre temes d’interès en els assessoraments a projectes de l’Economia social i solidària i cooperatives.
4. Difondre el llistat de gestories i assessories que tenen el Segell “Aquí assessorem  l’Economia social” entre les emprenedores i emprenedors del territori.
5. Facilitar les eines, recursos i materials necessaris a les gestories i assessories perquè puguin realitzar assessoraments a projectes de l’economia social i el cooperativisme.

Amb la signatura del present document, *(nom de la gestoria/servei/assessoria)* es compromet a:

1. Promoure l’Economia social i solidària i incentivar l’assessorament en la creació i consolidació de cooperatives.
2. Informar als projectes, empreses o entitats de les eines de suport a l’emprenedoria social existents, especialment les que ofereix Ponent Coopera.
3. Derivar els casos de l’Economia social i solidària i el cooperativisme a Ponent Cooperaper tal que aquest els pugui oferir els seus serveis.
4. Assistir a les reunions i/o activitats anuals que ofereix Ponent Coopera per prescriptores.

A ......................, del mes ................... , del 2023

|  |  |
| --- | --- |
| Signat | Signat |
|  |  |